El Club de Pesca “Els Amics” de Burjassot s’alça amb la Copa de la Champions de pesca
2025-07-24

El fitat de Pinedo ha sigut testimoni, en els últims dies del mes de març, de la celebració del Concurs de la Champions de pesca, “el màxim exponent en relació amb la Pesca on es donen cita els millors equips de pesca de la Comunitat Valenciana”, tal com ha assenyalat Jesús Coloma, el president del Club de Pesca “Els Amics” de Burjassot; club que s’ha alçat amb la victòria final.

El dia va estar marcat per un temps inestable amb ratxes de forts vents, “que no va impedir un alt grau de concentració per part de l’equip”, en paraules de Jesús. L’equip guanyador, el burjassoter, va estar format pel propi Jesús acompanyat de Gonzalo Sánchez, Vicente Calomarde, Francisco Banavent, Julio Castillejos i Juan V. Guardiola.

La Junta directiva i tots els seus socis de l’entitat “volen expressar la seua més sincera enhorabona a l’equip guanyador d’aquest tan important premi i animar-los a continuar en aquesta línia ascendent perquè l’any següent puguem revalidar el títol de Campions de la Champions de pesca”.